b'\n_START_ARTICLE_\nStanford Torus\n_START_PARAGRAPH_\nL\'Stanford Torus \xc3\xa9s un disseny proposat per a un h\xc3\xa0bitat espacial capa\xc3\xa7 d\'allotjar des de 10.000 a 140.000 residents permanents. Consisteix en un toroide amb un di\xc3\xa0metre de 1.6 km que gira una vegada per minut per proveir una gravetat artificial d\'1 g degut a la for\xc3\xa7a centr\xc3\xadfuga.\n_START_SECTION_\nOrigen\n_START_PARAGRAPH_\nL\'Stanford Torus va ser proposat durant el 1975 per la NASA, dissenyat per la Universitat d\'Stanford, amb el prop\xc3\xb2sit d\'especular en els dissenys per a les futures col\xc3\xb2nies espacials. _NEWLINE_(Gerard O\'Neill va proposar m\xc3\xa9s tard la seva illa 1 o esfera Bernal com a una alternativa al torus). "Stanford Torus" es refereix nom\xc3\xa9s a aquesta versi\xc3\xb3 particular del disseny, com el concepte d\'una estaci\xc3\xb3 espacial girat\xc3\xb2ria en forma d\'anell que va ser proposada anteriorment per Wernher von Braun i Herman Poto\xc4\x8dnik.\n_START_SECTION_\nDescripci\xc3\xb3\n_START_PARAGRAPH_\nEs compon d\'un Torus o un anell en forma de d\xc3\xb2nut, d\'un di\xc3\xa0metre d\'1,8 km (per l\'h\xc3\xa0bitat proposat de 10.000 persones descrit en l\'Estudi d\'Estiu de l\'any 1975) i gira a una velocitat d\'un gir per minut per proporcionar una gravetat artificial d\'entre 0,9 i 1,0 g a l\'interior de l\'anell exterior com a resultat de la for\xc3\xa7a centr\xc3\xadfuga_NEWLINE_La llum solar \xc3\xa9s proporcionada a l\'interior del torus per un sistema de miralls. L\'anell est\xc3\xa0 connectat a un centre per tubs cil\xc3\xadndrics, els quals serveixen tant per les persones com pels materials. Des del centre es fa rotar l\'estaci\xc3\xb3, i per tant t\xc3\xa9 la gravetat artificial m\xc3\xa9s baixa; i \xc3\xa9s el lloc m\xc3\xa9s segur per a l\'atracament d\'una nau espacial. La ind\xc3\xbastria de gravetat zero seria realitzada en un m\xc3\xb2dul no rotatori connectat a l\'eix del torus._NEWLINE_L\'espai \xc3\xbatil del Torus seria tan gran que es podria simular f\xc3\xa0cilment un ecosistema complet, junt amb una gran ciutat amb totes les infraestructures pr\xc3\xb2pies. El torus seria com una vall glacial, estreta, llarga i recta, els extrems dels quals, es corben cap amunt i que finalment es troben a la part superior per completar un cercle. La densitat de poblaci\xc3\xb3 seria similar a un suburbi dens, amb part de l\'anell dedicat a l\'agricultura en m\xc3\xbaltiples nivells i part a allotjament._NEWLINE_La llum solar penetraria a l\'interior del torus per un sistema de miralls elevats.\n_START_SECTION_\nConstrucci\xc3\xb3\n_START_PARAGRAPH_\nEl torus requeriria gaireb\xc3\xa9 10 milions de tones de massa. La construcci\xc3\xb3 utilitzada seria de materials extrets de la Lluna i enviats a l\'espai mitjan\xc3\xa7ant una catapulta electromagn\xc3\xa8tica, i recuperant els contenidors en el punt L2 utilitzant un capturador de massa, per despr\xc3\xa9s transportar-los al punt L5 on podrien ser processats en una planta industrial per a la construcci\xc3\xb3 del torus. Nom\xc3\xa9s els materials que no podrien obtenir-se de la Lluna haurien de ser importats de la Terra. Tamb\xc3\xa9 la mineria d\'asteroides podria ser una font alternativa de materials.'